armvectores/hy_wikipedia_2023 huggingface dataset:
Մարիա Ֆելիքս

Մարիա դե լոս Անջելես Ֆելիքս Գերնան(իսպ.՝ María de los Ángeles Félix Güereña, մայիսի 4, 1914(1914-05-04), Ալամոս, Սոնորա - ապրիլի 8, 2002(2002-04-08)[…], Մեխիկո, Մեքսիկայի Միացյալ Նահանգներ), մեքսիկացի կինոդերասանուհի, մոդել, բնորդուհի, մեքսիկական կինոյի ոսկե դարաշրջանի խոշորագույն դերասանուհի` 1940-1960-ական թվականներ։ Համարվում է մեքսիկական կինոյի ամենագեղեցիկ դեմքերից մեկը։


== Կենսագրություն ==
Մարիա դե լոս Անջելես Ֆելիքս Գերերիան ծնվել է 1914 թվականի մայիսի 4-ին Մեխիկոյի Սլամորա նահանգի Ալլամոս քաղաքում։ Հայրը ծագումով հնդկանակ յակիի ցեղից է, մայրը` իսպանական (բասկ) ծագում ունի, դաստիարակվել է Կալիֆոռնիայի (ԱՄՆ) վանքում։ Նկարահանվել է 47 ֆիլմում։


== Ընտանեկան կյանք ==
Ամուսնացել է չորս անգամ։ Նրա ամուսինների շարքում էր մեքսիկացի կոմպոզիտոր Ագուստին Լարան, որը իր համար գրել է մի քանի երգ, այդ թվում հանրահայտ «Մարիա Բոնիտա»։ Ամուսիններից էին նաև մեքսիկացի աստղ, դերասան և երգիչ Խորխե Նեգրեթեն, ֆրանսիացի բանկիր Ալեքս Բերգերը։


== Երեխաներ ==
Միակ որդին (առաջին ամուսնությունից) Էնրիկե Ալվարես Ֆելիքսը (1934-1996) դերասան էր, նկարահանվել է հեռուստասերիալներում։


== Ընտրված դերերը ==
Խաղացել է Մեսալինայի դերը ռեժիսորո Կարմին Գալոնեի համանուն ֆիլմում (1951), հայտնի  պարուհի և կուրտիզանուհի Կարոլինա Օտերոնի դերը «Հիասքանչ Օտերո» (1954) ֆիլմում, խաղացել է Ժան Ռենուարի «Ֆրանսիական Կանկան» ֆիլմում (1954), «Հերոսները հոգնել են» (1955) Իվ Սիամպին Իվ Մոնտանի հետ, Բունյուելի հետ «Էլ Պաոյի մթնոլորտը տաքանում է» (1959), «Սոնատաս» (1959) Խուան Անտոնիո Բարդեմի կողմից, «Մոխրե չորեքշաբթի» (1958) և «Մայիսյան ծաղիկ» (1959) Ռոբերտո Գավալդոնա և այլն։


== Մրցանակներ ==
Կինոարդյունաբերության ոլորտում ունեցած իր ներդրման համար 1985 թվականին նա  պարգևատրվել է Մեքսիկայի կինոակադեմիայի ամենամյա գլխավոր մրցանակով՝ Ոսկե  «Արիել» մրցանակ։
2018 թվականին Google- ը նշում էր Մարիա Ֆելիքսի 104-ամյակը ՝ իր դիմանկարը տեղադրելով Google Doodle-ում։


== Արվեստում ==
Դերասանուհին բարեկամացել է Օկտավիո Պասի, Կառլոս Ֆուենտեսի, Ելենա Պոնիատովսկայանի և մեքսիկացի այլ գրողներ հետ։ «Դոնյա Բարբարա» (1943) վեպի անվանադերի էկրանիզացիայի մասին բարձր է գնահատել վենեսուելացի գրող Ռոմուլո Գալեգոսը։
Ֆելիքսին նկարել է  Խոսե Կլեմենտե Օրոզկոն, Դիեգո Ռիվերան, Լեոնորա Քարինգթոնը, Լեոնոր Ֆինին և այլ նկարիչներ։
Հանդես է եկել որպես մոդել Balenciaga-ի և Քրիստիան Դիորի։ Երկրորդ կայսրության ժամանակաշրջանից զարդերի հավաքածու է կազմել։


== Ծանոթագրություններ ==


== Արտաքին հղումներ ==
Официальный сайт(իսպ.)
Classic Movies: Биография(անգլ.)
María Felix «La Doña» — Biografia(իսպ.)
Օսինովի լեռ

Օսինովի լեռ, Օսինովայա, լեռ Վրաստանի Քվեմո Քարթլիի մարզում, Վիրահայոց լեռներում, Լալվար լեռնագագաթից հյուսիս-արևմուտք, Հայաստանի Տաշիր քաղաքց 20 կմ հյուսիս-արևելք, Բոլնիս գետի ձախ կողմում։ Բարձրություն 1540 մ։ Նշանակված է Կովկսւսի 5– և 10-վերստանոց քարաեզնևրում՝ Օսինովայա (ռուս.՝ Осиновая) ձևով։


== Ծանոթագրություններ ==
Ափ

Ափ, ջրավազանների (ծով, լիճ, ջրամբար), ինչպես նաև հոսող ջրերի և ցամաքի փոխազդեցության գոտի։ Ջրի ներգործության, մակերևույթի տատանումների, ցամաքի մերձափնյա մասի տեղադրման բնույթի և այնտեղ գործող պրոցեսների պատճառով փոփոխվում է։ Ափերը լինում են՝ բարձր–զառիթափ (աբրազիոն) և ցածրատափարակ (կուտակումային)։
Ափի ձևավորման առաջնահերթ գործոնը ալեբախումն է, որի քայքայիչ գործունեությամբ ծովն «ընթանում է» դեպի ցամաք՝ իր մեջ առնելով արդեն մշակված ստորջրյա լանջը։ Ափերի ձևը սերտորեն կապված է տեղանքի երկրաբանական կառուցվածքի և գետերի գործունեության հետ։ 


== Ափի տեսակները ==
Ափերը լինում է երկայնակի, լայնակի, շեղ և չեզոք։ 
Երկայնակի ափը ձգվում է ծալքերի տարածմանը զուգահեռ, լայնակիի դեպքում ծալքերն ուղղահայաց են ափագծին։ Շեղ ափը կազմում են որոշ անկյուն, իսկ չեզոքները հատուկ են սեղանաձև երկրներին, որտեղ շերտերն ունեն հորիզոնական տեղադրում։


== Ափի ձևավորումը ==
Ափի պատկերը փոփոխվում է ծովի մակերևույթի դարավոր տատանումներից։ Ծովը գետահովիտներով թափանցելով ցամաքի խորքը, ըստ լանջի թեքության առաջացնում է տարբեր խորության և երկարության խորշեր, կղզիներ։ Խորասուզվող ափին բնորոշ են ռիսաները, ֆյորդերը, շխերները, էստուարները։ Բարձրացող ափը բավական միապաղաղ է, դելտային բերվածքները նստում են ափագծից հեռու, ծովախորշերն անջատվում են ցամաքալեզվակներով և ավազաթմբերով, առաջ են գալիս ծովալճակներ։
Հայկական բարձրավանդակի լճերի (Սևան, Վան, Ուրմիա) ափերին դիտվում են ափի աբրազիոն և կուտակումային տիպեր։
Թովմաս Վանանդեցի

Թովմաս Վանանդեցի (ի ծնե անունը՝ Թովմաս Նուրիջանյան, 1617, Վանանդ, Գողթն, Երևանի կուսակալություն, Սեֆյան Պարսկաստան - 1708, Անտվերպեն, Բրաբանտ, Հաբսբուրգյան Նիդերլանդներ), կրոնական, մշակութային գործիչ, տպագրիչ, հրատարակիչ։


== Կենսագրություն ==
Ծնվել է Գողթն գավառի Վանանդ գյուղում՝ Նուրիջանի և Դիլդարի ընտանիքում։ Թովմաս Վանանդեցին եղել է Վանանդաձորի Սուրբ Խաչ վանքի վանահայր։ Ջանքեր է գործադրել Գողթնում բացել եվրոպական ստանդարտներին համապատասխան բարձրագույն դպրոց, սակայն ծրագիրը չի հաջողվել։ 1677 թվականին ճանապարհորդել է դեպի Եվրոպա։ Վերադառնալով հայրենիք՝ 1691 թվականին ձեռնադրվել է Գողթն գավառի եպիսկոպոսը։
1695 թվականին մեկնել է Ամստերդամ և իր ագգական Մաթևոս Վանադեցու աջակցությամբ բացել տպարան, որը գործել է մինչև 1705 թվականը։ Այստեղ Թովմասն իր ազգակիցներ Մաթևոսի, Ղուկասի և Միքայելի հետ հրատարակել է մի շարք կարևոր գրքեր ու աշխատություններ, որով նոր թափ է հաղորդել հայկական գրահրատարակչության գործին։
1697 թվականին շուրջ 6 ամիս Վիեննայում վարել է եկեղեցական պատասխանատու պաշտոն։ Եղել է նաև Բելգիայում (1699), Փարիզում (1702), Գերմանիայում, Իտալիայում և Անգլիայում։ Իր գործունեության շնորհիվ եվրոպական մի շարք երկրներում ունեցել է մեծ հեղինակություն։
1705 թվականին Թովմաս Վանանդեցու կազմած կտակի համաձայն նրա տպարանն իր ամբողջ ունեցվածքով կտակել է իր հայրենիքին։ Մահացել է 1708 թվականին հայրենիք վերադառնալու ճանապարհին՝ Անտվերպեն քաղաքում։ Թաղված է Անտրվեպենի Սուրբ Աստվածամոր տաճարի ավագ խորանի առջև։


== Ծանոթագրություններ ==
Ժուրավլևո (գյուղ, Սիչովսկի շրջան)

Ժուրավլևո (ռուս.՝ Журавлево), գյուղ Ռուսաստանի, Սմոլենսկի մարզի Սիչովսկի շրջանի կազմում։
Բնակչությունը 2007 թվականին գրանցված տվյալներով կազմում էր 10 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ջոն Ուիլյամս (երգահան)

Ջոն Թաուներ Ուիլյամս  (անգլ.՝ John Towner Williams,փետրվարի 8, 1932(1932-02-08)[…], Քուինս, Նյու Յորք, Նյու Յորք, ԱՄՆ), ամերիկացի երգահան և դիրիժոր,  պատմության մեջ ամենահաջողակ կինոկոմպոզիտորներից մեկն է։ Իր ամբողջ կարիերայի ընթացքում Ուիլյամսը երաժշտություն է գրել այնպիսի ֆիլմերի համար, ինչպիսիք են՝«Տանը մենակ», «Տանը մենակ 2։ Նյու Յորքում կորածը», «Ծնոտներ», «Սուպերմեն», «Այլմոլորակայինը», «Ինդիանա Ջոնս», «Շինդլերի ցուցակը», «Յուրիի այգին», «Աստղային պատերազմներ», «Հարի Փոթեր» և այլն։ Ուլյամը երաժշտություն է ստեղծել Օլիմպիական խաղերի, շատ հեռուստասերիալների, և համերգային համարների համար։
Ուիլյամսը հայտնի է ամերիկացի հայտնի կինոռեժիսորների հետ համագործակցությամբ, ինչպիսիք են՝ Ջորջ Լուկասը և Սթիվեն Սպիլբերգը։


== Կենսագրություն ==
Ջոն Ուիլյամսը ծնվել 1932 թվականին փետրվարի 8-ին, Նյու-Յորքում, ԱՄՆ։ 1948 թվականին նա ընտանիքի հետ տեղափոխվել է Լոս Անջելես, որտեղ ընդունվել է Հյուսիսային Հոլիվուդյան ավագ դպրոց։ Հետագայում նա հաճախել է Լոս Անջելեսի Կալիֆոռնիական համալսարանը և Լոս Անջելեսի Քաղաքային քոլեջը, ինչպես նաև մասնավոր դասեր էր վերցնում երգահան Մարիո Կաստելնուովո- Թեդեսկոյից։ 1952 թվականին Ուիլյամսը աշխատանքի է հրավիրվել ВВС ԱՄՆ, որտեղ կատարել է  ВВС նվագախմբի դիրիժորի պաշտոնը` մինչև ծաառայության ավարտը։
1954 թվականին ծառայությունն ավարտելուց հետո Ուլյամսը վերադարձել է Նյու-Յորք, և ընդունվել Ջուլյարդի դպրոցը` դաշնամուրի դասարան, որտեղ դասավանդում էր Ռոզինա Լեվինան։ Այդ տարիներին Ուիլյամսը որպես ջազային դաշնակահար աշխատում էր Նյու Յորքի շատ ակումբներում, որտեղ հանդես  էր գալիս երգահան Հենտրի Մանչինի հետ։
1980-1993-ական թվականներին աշխատել է Բոստոնի էստրադային նվագախմբում, որպես դիրիժոր, իսկ այժմ հանդիսանում է վերջինիս վաստակավոր դիրիժորը։ 2006 թվականին անսպասելիորեն պարտվել է 6-րդ Օսկարը՝ արգենտինացի երգահան Գուստավոր Սանտալալին` «Горбатая гора» դրամայի համար, որը արժանացել էր նաև «Գրեմմի», «Ոսկե գլոբուս» և BAFTA մրցանակների։
2017 թվականի մարտին, Ուիլյամսը Կոբի Բրայանի բանաստեղծության հիման վրա երաժշտություն է գրել «Սիրելի բասկետբոլ »կարժամետրաժ ֆիլմի համար։


== Ծանոթագրություններ ==
Լավրովո (գյուղ, Կարդիմովսկի շրջան)

Անվան այլ կիրառումների համար տե՛ս՝ ԼավրովոԼավրովո (ռուս.՝ Лаврово), գյուղ Ռուսաստանի, Սմոլենսկի մարզի Կարդիմովսկի շրջանի կազմում։
Բնակչությունը 2007 թվականին գրանցված տվյալներով կազմում էր 22 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Գրադարա

Գրադարա (իտալերեն՝ Gradara), կոմունա Իտալիայում, գտնվում է Մարկե շրջանում՝ Պեզարո է Ուրբինո պրովինցիայում։ Բնակչությունը կազմում է 4515 մարդ (2008 թվականի տվյալներով), բնակչության խտությունը՝ 258 մարդ/կմ²։ Տարածքը կազմում է 18 կմ²։ Փոստային ինդեքս՝ 61012։ Հեռախոսային կոդ՝ 0541։


== Ժողովրդագրություն ==
Բնակչության գրաֆիկը.


== Համայնքի վարչակազմ ==
Հեռախոս։ 0541 823901
Էլ-փոստ։ comune.gradara@provincia.ps.it
Պաշտոնական կայք։ http://www.comune.gradara.pu.it/


== Արտաքին հղումներ ==
Պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Պուտկաստե (գյուղ, Մառտնա շրջան)

Անվան այլ կիրառումների համար տե՛ս՝ ՊուտկաստեՊուտկաստե (էստ․՝ Putkaste), գյուղ Էստոնիայի Լյաենեմաա նահանգի Մառտնա շրջանում։
2011 թվականի տվյալներով գյուղում բնակվում էր 39 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Վանա-Սաալուսե

Վանա-Սաալուսե (էստ․՝ Vana-Saaluse), գյուղ Էստոնիայի Վիրումաա նահանգի Վասցելիինա շրջանում։
2011 թվականի տվյալներով գյուղում բնակվում էր 25 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Լյուսի Բոյնտոն

Լյուսի Բոյնտոն (անգլ.՝ Lucy Boynton, հունվարի 17, 1994(1994-01-17), Նյու Յորք, Նյու Յորք, ԱՄՆ), բրիտանացի դերասանուհի ՝ հեռուստատեսության և կինեմատոգրաֆիայի ոլորտում։


== Մանկություն ==
Լյուսի Բոյնտոնը ծնվել է բրիտանացի հայտնի լրագրող ՝ Գրահամ Բոյնտոնի, և նրա կնոջ ՝ Ադրիանա Պիելուի ընտանիքում։ Նա ունի ավագ քույր ՝ Էմմա Լուիզան։ Երբ նա հինգ տարեկան էր, նրա ընտանիքը Նյու Յորքից Լոնդոն վերադարձավ, որտեղ Գրեհեմ Բոյնտոնը զբաղեցրել է Telegraph Media Group-ի ՝ ճանապարհորդության բաժնի գլխավոր խմբագրի պաշտոնը։ Լյուսին կրթություն է ստացել աղջիկների մասնավոր ՝ James Allen's Girls' School և Blackheath High School դպրոցներում։


== Կարիերա ==
Լյուսի Բոյնտոնի առաջին մասնագիտական դերը ստացել է Քրիս Նունանի ՝ «Միսս Փոթեր» ֆիլմում, որտեղ խաղացել է երիտասարդ Բեատրիս Փոթերի դերը։ Այնուհետև սկսեց հեռուստատեսությունում գլխավոր դերեր ստանալ․ 2007 թվականին նա խաղացել է բալետի պարուհի Փոուզի Ֆոսսիլի դերը ՝  «Բալետային կոշիկներ» ֆիլմում, 2009 թվականին խաղացել է Դեշվուդ քույրերից կրտսերի ՝ Մարգարետի դերը ՝ «Զգացում և զգացմունքայնություն» հեռուստասերիալում, որը նկարահանվել է Ջեյն Օսթինի վեպի հիման վրա։
2011 և 2014 թվականներին Բոյնտոնին կարելի է տեսնել «Բորջիա» սերիալի սերիաներում։ 2015 թվականին BBC -ն թողարկել է բազմասերիանոց ՝ «Կյանքը հրապարակներում» (անգլ. Life in Squares) հեռուստաֆիլմը, որը պատմում է Բլումսբերի խմբի կյանքի մասին, որտեղ Բոյնտնը խաղացել է արվեստագետներ ՝ Վանեսսա Բելլի և Դունկանա Գրանտանի դստեր ՝ Անգելիկա Բելլի դերը։ 2016 թվականին նա խաղացել է սկսնակ մոդել Ռաֆինայի դերը ՝ «Սինգ սթրիթ» երաժշտական մելոդրամայում և «Մի՛ բախիր երկրորդ անգամ» (անգլ. Don't Knock Twice) սարսափ ֆիլմի գլխավոր ՝ Քլոեի դերում։
2017 թվականը Բոյնտոնի ֆիլմագրությունում ավելացվեց այնպիսի ծրագրեր, ինչպիսիք են ՝ Ջերոմ Սելինջերի մասին պատմող «Փրկիչը տարեկանի արտում» ֆիլմը և «Սպանություն „Արևելյան ճեպընթացում“» Քեննեթ Բրանայի դետեկտիվ ֆիլմը ՝ նկարահանված Ագաթա Քրիստիի վեպի հիման վրա, որտեղ նա խաղացել է երիտասարդ կոմսուհի Հելենա Անդրենի դերը։ 2018 թվականին թողարկվել է «Բոհեմական ռապսոդիա» ֆիլմը, որտեղ Բոյնտոնը կատարել է Ֆրեդի Մերկուրիի սիրուհու ՝ Մերի Օսթինի դերը։


== Անձնական կյանք ==
2018 թվականից Բոյնտոնը սկսել է հանդիպել «Բոհեմական ռապսոդիա» ֆիլմի խաղընկեր ՝ Ռամի Մալեքի հետ։


== Ֆիլմագրություն ==


=== Ֆիլմ ===


=== Հեռուստատեսություն ===


== Ծանոթագրություններ ==


== Արտաքին հղումներ ==
Շիկլովո

Շիկլովո (ռուս.՝ Шиклово), գյուղ Ռուսաստանի Վլադիմիրի մարզի Ալեկսանդրովսկի շրջանի կազմում։
Բնակչությունը 2010 թվականին գրանցված տվյալներով կազմում էր 5 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պյատիրիչկա (գյուղ, Վոլոդարսկ-Վոլինկիի շրջան)

Անվան այլ կիրառումների համար տե՛ս՝ ՊյատիրիչկաՊյատիրիչկա (ուկրաիներեն՝ Пятирічка), գյուղ Ուկրաինայի Ժիտոմիրի մարզի Վոլոդարսկ-Վոլինկիի շրջանում։
2001 թվականի տվյալներով Պյատիրիչկա գյուղում բնակվում էր 194 մարդ։ Բնակավայրը զբաղեցնում է 7,37 կմ² տարածք։ Բնակչության խտությունը կազմում էր 26,32 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Լավա (այլ կիրառումներ)

Լավա, կարող է վերաբերել՝

Լավա - հրաբխային ժայթքումների ժամանակ մագմայական օջախներից Երկրի մակերևույթ արտավիժած սիլիկատային հրահեղուկ զանգված, որը սառչելուց հետո վերածվում է մագմայի
Լավա - գյուղ Ռուսաստանի, Ուլյանովսկի մարզի Սուրսկի շրջանի կազմում
Մուսատովո

Մուսատովո (ռուս.՝ Мусатово, բաշկիրերեն՝ Мөсәт), գյուղ Ռուսաստանի Բաշկորտոստան հանրապետության Սալավատսկի շրջանի կազմում։
Բնակչությունը 2009 թվականին գրանցված տվյալներով կազմում էր 108 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Քեյփ Յորք

Քեյփ Յորք (անգլ.՝ Cape York), թերակղզի Ավստրալիայի հյուսիս-արևելք-ում, Կորալյան ծովի և Քարփենթարիայի ծոցի միջև։ Երկարությունը հյուսիսից հարավ մոտ 600 կմ է։ Արևելյան մասը լեռնային է (բարձրությունը՝ 555 մետր), արևմուտքը՝ դաշտավայրային։ Կա բոքսիտների արդյունահանում (Ուեյպա)։ Կան էվկալիպտային անտառներ, արևմուտքում՝ մշտականաչ խոնավ, արևադարձային անտառներ, Քեյփ Յորքի ափին է Պորտ Ատյուարտ նավահանգիստը։
Քեշիշլիկ Փոքր

Քեշիշլիկ Փոքր, գյուղ Արևմտյան Հայաստանում, Կիլիկիայի Ուրֆայի նահանգում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր


== Ծանոթագրություններ ==
Մաղարաջիկ Վերին

Մաղարաջիկ Վերին, գյուղ Արևելյան Հայաստանում, Կարսի մարզում։
Բնակչության մասին տվյալներ չեն պահպանվել։ Հայերը բռնությամբ տեղահանվել են 1920 թվականի հայ-թուրքական պատերազմի ժամանակ և բնակություն հաստատել Արևելյան Հայաստանում։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կարսի նահանգի հայաբնակ բնակավայրեր


== Ծանոթագրություններ ==
Ծինագոլա

Ծինագոլա (վրաց.՝ წინაგოლა), գյուղ Վրաստանում։ Գտնվում է Սամեգրելո-Զեմո Սվանեթ մարզի Խոբի շրջանում։


== Դիրք ==
Գյուղը գտնվում է ծովի մակարդակից 20 մետր բարձրության վրա։ Շրջկենտրոն Խոբիից հեռու է 9 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 648 մարդ։


== Ծանոթագրություններ ==
Գաույա ազգային պարկ

Գաույա ազգային պարկ (լատիշ․՝ Gaujas nacionālais parks), ամենամեծ ազգային պարկը Լատվիայում։ Գտնվում է Լատվիայի 11 մարզերի (նովադս) կազմում։
Պարկն ունի 917.90 կմ² տարածք Գաույա գետի հովտում` հյուսիս-արևելքում Վալմիերա քաղաքից մինչև հարավ-արևմուտքում Մուրյանի ավան։ Հիմնադրվել է 1973 թվականի սեպտեմբերի 14-ին։ Լատվիայի ամենահին ազգային պարկն է։ Պարկի վարչական ղեկավարությունը գտնվում է Սիգուլդա քաղաքում։
Պարկը հատկապես հայտնի է դևոնյան ավազաքարից ժայռերով, որոնք ձգվում են Գաույա գետի երկարությամբ։ Սիգուլդայի շրջանի որոշ տեղերում այդ ժայռերի բարձրությունը հասնում է 90 մ-ի։ Պարկի հարավարևելյան մասը Ռիգայի բնակիչների հանգստի սիրելի վայրն է, մինչդեռ հյուսիսարևմտյան մասը հիմնականում հատուկ պահպանվող տարածք է։
Նախկինում այս շրջանը երբեմն անվանել են «Լիվոնյան Շվեյցարիա»։ Զբոսաշրջիկները այստեղ սկսել են հայտնվել դեռևս 19-րդ դարում։
Բացի Ցեսիս և Սիգուլդա քաղաքներից ազգային պարկի տարածքում է գտնվում Լիգատնե քաղաքը, իսկ մի փոքր հեռու` Վալմիերան։ Պարկի տարածքը ներառում է մի քանի պատմական կառույցներ` Տուրայդաս ամրոցը, Լիելստրաուպեն (ամրոց և եկեղեցի), Ունգուրմույժա տեղանքը։
Պարկի 47 %-ը պատված է անտառներով` հիմնականում եղևնու և սոճու։ Հանդիպում են նաև լայնատերև ծառեր։ Պարկի տարածքում կան կան մի քանի լճեր, որոնցից ամենամեծը Ունգուրսն է։


== Ծանոթագրություններ ==
Բելառուսի օպերայի և բալետի ազգային թատրոն

Բելառուսի օպերայի և բալետի ազգային թատրոն (բելառուս․՝ Нацыянальны акадэмічны Вялікі тэатр оперы і балета Рэспублікі Беларусь), Բելառուսի միակ օպերային և ամենամեծ թատրոնը։


== Պատմություն ==
Տեղակայված է Մինսկի Երրորդություն արվարձանում։ Տեղացիներն այն անվանում են "Opierny Teatr" (բելառուսերեն) կամ «Օպերայի և բալետի թատրոն»։ Բացվել է 1933 թվականի մայիսի 25-ին, Անտոն Բոնաչիչի ղեկավարած Բելառուսի օպերայի և բալետի դպրոցի հիման վրա։ Անտոն Բոնաչիչը եղել է թատրոնի առաջին ղեկավարը, սակայն մահվան պատճառով կարճ ժամանակահատված է պաշտոնավարել (մահացել է 1933 թվականին)։
Թատրոնի ներկայիս շենքը բացվել է 1939 թվականին։ Շենքը նախագծել է լենինգրադցի բելառուս ճարտարապետ Իոսիֆ Լանգբարդը։ Սակայն նրա նախագծից դետալներ բաց թողնվեցին ֆինանսների պատճառով։ Թատրոնի շենքի ռելիեֆները ստեղծել է Զաիր Ազգուրը։


== Պատկերասրահ ==

		
		
		


== Աղբյուրներ ==
The New Encyclopædia Britannica. Macropædia Encyclopaedia Britannica, Inc. 1993.
Patricia Levy; Michael Spilling (2009)։ "Opera and ballet are very popular in Belarus, and the state opera and ballet companies perform regularly... The National Academic Ballet Theatre in Minsk is considered one of the foremost ballet companies in the world" Belarus, p. 99.


== Արտաքին հղումներ ==
National Academic Bolshoi Opera and Ballet Theatre of the Republic of Belarus Official website (in English)
Բազու (Մշո գավառ)

Բազու, գյուղ Արևմտյան Հայաստանում, Բիթլիսի վիլայեթի Մշո գավառում։ Գտնվում էր Մեծ Հայքի Տուրուբերան աշխարհի Տարոն գավառում՝ Սուրբ Կարապետ վանքից հարավ։
Գյուղը եղել է գրչության կենտրոն։ Տեղի Ս. Աստվածածին եկեղեցում ընդօրինակվել էն մի քանի հայերեն ձեռագրեր, որոնք հասել են մեզ։


== Բնակչություն ==
Զենոբ Գլակը (IV դար) հիշատակում է 3200 տուն բնակիչ ունեցող ավան, որը հայոց զորքին տալիս էր 1040 հեծյալ, 840 աղեղնավոր, 680 տեգավոր և 280 պարսավոր հետևակ զինվոր։ Հնում եղել է մեհենապատկան գյուղ, քրիստոնեության հաստատումից հետո՝ վանքապատկան։ Մշո Ս․ Կարապետ վանքի 12 կալվածքներից մեկն էր։
Հայերը տեղահանվել են 1915 թվականի Մեծ եղեռնի ժամանակ։ Նրանց մեծ մասը կոտորվել է թուրքերի և քրդերի կողմից, փրկվածները տարագրվել են օտար երկրներ։ 1986 թվականի դրությամբ Բազուն քրդաբնակ գյուղ է։


== Բնակչություն ==
1914–1915 թվականներին ուներ 50 տուն հայ և 15 տուն քուրդ բնակիչ։


== Տնտեսություն ==
Զբաղվում էին երկրագործությամբ և անասնապահությամբ։


== Պատմամշակութային կառույցներ ==
Բազուն ունեցել է Ս. Աստվածածին անունով եկեղեցի։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Կոնտեսա Էնտելինա

Կոնտեսա Էնտելինա (իտալերեն՝ Contessa Entellina), կոմունա Իտալիայում, Սիցիլիա մարզի Պալերմո գավառում։
Բնակչությունը կազմում է 1981 մարդ, բնակչության խտությունը կազմում է 15 մարդ/կմ²։ Զբաղեցնում է 136 կմ² մակերես տարածք։ Փոստային ինդեքսն է՝ 90030։ Հեռախոսային կոդը՝ 00091։
Բնակավայրի հովանավորն է Սուրբ Նիկոլասը՝ Միրլիկիի հրաշագործը։ Տոնը նշվում է ամեն տարի դեկտեմբերի 6-ին։


== Ծանոթագրություններ ==
Էսպերանսա Սփոլդինգ

Էսպերանսա Սփոլդինգ (անգլ.՝ Esperanza Spalding, հոկտեմբերի 18, 1984(1984-10-18), Պորտլենդ, Օրեգոն), ամերիկացի ջազային երգչուհի և բազմագործիքավորող, որը 2011 թվականին ստացել է Գրեմմի մրցանակ «Լավագույն նոր արտիստ» անվանակարգում, արդյունքում նա դարձել է ջազի առաջին ներկայացուցիչը, ով նվաճել է այդ մրցանակը։


== Կենսագրություն ==
Ծնվել է 1984 թվականի հոկտեմբերի 18-ին ԱՄՆ-ի Օրեգոն նահանգի Պորտլենդ քաղաքում։ Աֆրոամերիկուհի, նաև ունի իսպանական և ուելսական արմատներ։ Նեգրոիդ արմատներով նա պարտական է իր հորը՝ «Մայրս մասամբ իսպանացի է, մասամբ ուելսացի, մասամբ՝ ամերիկացի հնդկուհի, իսկ հայրս աֆրոամերիկացի է»։ Նրա իսպանական արմատները գալիս են մորից, որը ծնունդով Հարավային Կալիֆոռնիայից է։ Նա Էսպերանզայի համար կուբացի դայակ է վարձել, որը աղջկան իսպաներեն է սովորեցրել։ Մայրը նրան և նրա եղբորը միայնակ է մեծացրել, առանց հոր և եղել է ուժեղ, անկախ կին։
Երբ Էսպերանզան դարձավ 5 տարեկան, նա Chamber Music Society of Oregon-ում սկսեց ջութակ նվագել, որը ավարտել է 15 տարեկանում՝ որպես կոնցերտմայստեր։ Նա նաև սովորել է կիթառ, թավջութակ, հոբոյ և կլարնետ նվագել, ինչպես նաև տարբեր լեզուներով (անգլերեն, իսպաներեն, պորտուգալերեն) երգեր երգել։


== Սկավառակագրություն ==
Junjo (2006)
Esperanza (2008)
Chamber Music Society (2010)
Radio Music Society (2012)
Emily's D+Evolution (2016)
Exposure (2017)
12 Little Spells (2018)


== Մրցանակներ և անվանակարգեր ==


== Պատկերասրահ ==

		
		


== Ծանոթագրություններ ==


== Արտաքին հղումներ ==
Պաշտոնական կայք
Աբդուլլահ I թագավորի մզկիթ

Աբդուլլահ I թագավորի մզկիթ կամ Ամմանի մզկիթ (արաբ․՝ مسجد الملك عبد الله الأولمسجد الملك عبد الله الأول‎‎), իսլամական կրոնական կառույց՝ մզկիթ, որը գտնվում է Հորդանանի թագավորության մայրաքաղաք Ամմանում։
Համարվում է Հորդանանի գլխավոր մզկիթներից մեկը, ուր տեղի են ունենում բազմաթիվ կրոնական արարողություններ։ Ամմանի մզկիթը կրում է Հորդանանի Հաշիմյան թագավորական դինաստիան ներկայացնող Աբդուլլահ I իբն Հուսեինի անունը։
Համարվում է Հորդանանի ամենամեծ գործող մզկիթը, ով կարող է աղոթատեղի ծառայել մինչև 3,000 մուսուլմանների համար։


== Պատմություն ==
Հորդանանյան այս մզկիթի շինարարությունը սկսվել է 1982 թվականին՝ Հորդանանի առաջին թագավոր Աբդուլլահ I-ի (1946-1951) հրամանով։
Այն կառուցվել է չեխ-գերմանական ճարտարապետ Յան Ցեյկայի նախագծմամբ։
Շինարարությունը ավարտվել է 1986 թվականին։ Ներկայումս այն գտնվում է կանգուն վիճակում։


== Նկարագրություն ==
Աբդուլլահ I թագավորի մզկիթը տիպիկ իսլամական և արաբական ճարտարապետական ոճով կառուցված կրոնական համալիր է։
Կարող է ընդունել մինչև 3000 մարդկանց, ընդ որում մզկիթում կա 500 հոգու համար նախատեսված աղոթավայր, որը նախատեսված է բացառապես կանանց համար։
Կապույտ ապակուց կառուցված գմբեթը ունի 35 մետր տրամագիծ, որը ամեն կողմից զարդարված է ղուրանյան արձանագրություններով։ Ամմանի այս մզկիթը, այն կրոնական կառույցներից է, որը ազատ ընդունում է նաև այլ կրոններ դավանող անձանց։
Մզկիթի ներսում գտնվում է իսլամական թանգարան, որը իր մեջ պարունակում է հավաքածուներ՝ հիմնականում Աբդուլլահ I-ի լուսանկարները և անձնական օգտագործման իրերը։ Այստեղ ցուցադրվում է նաև մետաղադրամներ և քարե փորագրություններ՝ հորդանանյան արաբերեն լեզվով։
Մզկիթը բաց է շաբաթվա բոլոր օրերին։ Ի տարբերություն շատ այլ մզկիթների, Ամմանի մզկիթը բաց է նաև ուրբաթ օրը, սակայն արգելվում է աղոթք կատարել շաբաթ օրը։ Մզկիթ մտնելիս կանայք պարտավոր են կրել գլխաշորեր՝ ծածկելով վարսերը։ Հարկավոր է հագնել նաև մարմնի մասերը փակող երկարաճիթ զգեստներ։ Չի կարելի մտնել մզկիթ կոշիկներով։


== Ծանոթագրություններ ==
Ստեփան Շահումյանի կիսանդրի (Երևան, Կենտրոն)

Անվան այլ կիրառումների համար տե՛ս՝ Ստեփան Շահումյանի կիսանդրի (այլ կիրառումներ)Ստեփան Շահումյանի կիսանդրի, գտնվում է Երևանի Կենտրոն համայնքում՝ Ստեփան Շահումյանի անվան թիվ 1 դպրոցի առջև։ Հուշարձանը տեղադրվել է 1957 թվականին։ Ընդգրկված է Երևանի Կենտրոն վարչական շրջանի պատմության և մշակույթի անշարժ հուշարձանների ցանկում։


== Հեղինակներ ==
Քանդակագործ՝ Սարգիս Բաղդասարյան
Ճարտարապետ՝ Ջիմ Թորոսյան


== Տես նաև ==
Ստեփան Շահումյանի կիսանդրի (Երևան, Մալաթիա-Սեբաստիա)
Ստեփան Շահումյանի կիսանդրի (Սիսիան)
Ստեփան Շահումյանի հուշարձան (Երևան, Շահումյանի հրապարակ)
Ստեփան Շահումյանի հուշարձան (Ստեփանավան)
Ստեփան Շահումյանի հուշարձան (Գյումրի)
Ստեփան Շահումյանի կիսանդրի (Վաղարշապատ)


== Ծանոթագրություններ ==
Բախմուտ (այլ կիրառումներ)

Բախմուտ, կարող է վերաբերել՝

Բախմուտ (քաղաք, Դոնեցկի մարզ), քաղաք Ուկրաինայի Դոնեցկի մարզի Արտյոմովսկիում
Բախմուտ (գյուղ, Կույուրգազինսկի շրջան), գյուղ Ռուսաստանի Բաշկորտոստան հանրապետության Կույուրգազինսկի շրջանում
Սան Կառլոս դե Բարիլոչե

Սան Կառլոս դե Բարիլոչե (իսպ.՝ San Carlos de Bariloche), բնակչությունը կազմում է 108 250 մարդ 2010 թվականի տվյալներով։


== Ընդհանուր տեղեկություններ ==

Շրջապատված է լճերով (Նաուելի Ուապի, Գուտերես, Մոենո և Մասկարփձի) և լեռներ (Տռոնադոռ, Սեռռ լոպես) Սան Կառլոս դե Բարիլոչե հայտնի է հանգստյան վայրերով օտարերկրացիների համար։ Նա հայտնի է իր լեռնադահուկային առողջարաններով, տեսարժան վայրերով։ Հայտնի է նաև ջրային սպորտով և լեռնագնացությամբ։ Սեռռո Կատեդռալ լեռը համարվում է Հարավային Ամերիկայի միակ լեռնադահուկային վայրը։


== Պատմություն ==
Անվանվում է Բարիլոչե, մապուչիական լեզվով Vuriloche, որը նշանակում է «մարդիկ լեռներում»


== Պատկերասրահ ==
Սիմյան լա Ռոտոնդ

Սիմյան լա Ռոտոնդ (ֆր.՝ Simiane-la-Rotonde), համայնք Ֆրանսիայի Պրովանս-Ալպեր-Լազուր ափ մարզի Վերին Պրովանսի Ալպեր գավառում։ Մտնում է Բանոն կանտոնի կազմի մեջ։ Համայնքի շրջանը՝ Ֆորկալկե։
Համայնքի INSEE կոդ՝ 04208։


== Բնակչություն ==
Համայնքի բնակչությունը 2008 թվականին կազմում էր 568 մարդ։


== Տնտեսություն ==
Սիմյան լա Ռոտոնդում է գտնվում Ֆրանսիայի ամենամեծ կոոպերատիվը, որն զբաղվում է բուրավետ բույսերի մշակմամբ։ Այն հիմնադրվել է 1979 թվականին։ Արտադրվում է այստեղ նարդոսի համաշխարհային պաշարների ավելի քան 90 %։ Կոոպերատիվն արտադրում է նաև եթերայուղեր հիմնականում եղեսպակից, դաղձից, թարխունից և այլն։
2007 թվականի տվյալներով 378 աշխատունակ տարիքի մարդկանցից (15-64 տարեկան) 247-ը տնտեսապես ակտիվ էին, 131-ը անգործ (ակտիվության ցուցանիշը 65,3 %, 1999 թվականին եղել է՝ 69,9 %)։ 247 աշխատունակ բնակիչներից 220-ը աշխատում էին (116 տղամարդ և 104 կին), անաշխատանք էին 27-ը (11 տղամարդ և 16 կին)։ 131 անգործ մարդկանցից 27-ը աշակերտներ կամ ուսանողներ են, 60-ը թոշակառու, 44-ը չէին աշխատում այլ պատճառներով։


== Տեսարժան վայրեր ==
Ագուլտ դղյակ
Սեն Վիկտուար գոթական եկեղեցի (1542 թվական), պատմական հուշարձան
Սեն Վենսան ռոմանական եկեղեցի (XVI դար)
Սեն Ժոզեֆ ժամատուն (1779 թվական)
Լա Ֆլաշեր դղյակՍկսած 1982 թվականից այստեղ ամեն տարի անցկացվում է հնամենի երգերի փառատոն։


== Պատկերասրահ ==

		
		
		


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
«Վիճակագրության ազգային ինստիտուտ՝ Սիմյան լա Ռոտոնդ» (ֆրանսերեն)։ Արխիվացված օրիգինալից 2012-10-01-ին։ Վերցված է 2012-8-7 
«Սիմյան լա Ռոտոնդ» (ֆրանսերեն)։ cassini.ehess.fr։ Արխիվացված օրիգինալից 2013-01-13-ին։ Վերցված է 2013-01-10
Բարդո թանգարան

Բարդո ազգային թանգարան (ֆր.՝ Le musée national du Bardo, արաբ․՝ المتحف الوطني بباردو‎‎‎), հռոմեական խճանկարի և կերպարվեստի այլ (առավելապես անտիկ) արտեֆակտների թանգարան։ Գտնվում է Բարդոյում, որը Թունիս քաղաքի արվարձանն է։
Տեղակայված է նախկին դղյակում, որը կառուցվել է XIII դարում՝ Հաֆսիդների համար։ 1885 թվականին թանգարանի ստեղծման մասին որոշում կայացվեց, որը հանրային այցելությունների համար բացվեց 1888 թվականին Ալաուի անվամբ։
Բարդոն Կահիրեի եգիպտական թանգարանից հետո ամենախոշոր հնագիտական թանգարանն է Աֆրիկայում։
Էքսպոզիցիան ներառում է 6 բաժին՝ նախապատմական ժամանակաշրջան, փյունիկյան ժամանակաշրջան, նամիբյան քաղաքակրթության ժամանակաշրջան, Մահդիայի ստորջրյա գանձերը, անտիկ աշխարհի ավելի ուշ ժամանակաշրջան և հեթանոսական ժամանակաշրջան։
Դղյակի շինություններում ներկայացված են Կալլադինից բերված կերամիկական պաննոներ (մեծ չափերի նկար քաթանի վրա), ծառերի վրա մավրիտիանական ոճով արված զարդանկարներ և հին արտեֆակտներ։


== Ահաբեկչություն 2015 թվականի մարտի 18-ին ==
2015 թվականի մարտի 18-ին թանգարանը ենթարկվեց ահաբեկչական հարձակման, որտեղ 21 հոգի զոհվեց։


== Ծանոթագրություններ ==
Էստոնիայի կենդանական աշխարհ

Էստոնիան փոքր, անտառապատ պետություն է, որը գտնվում է Բալթիկ ծովի մոտ։ Այն գտնվում է պալեոարկտիկական էկոգոտու (արևմտյան պալեոարկտիկական և եվրոպասիբիրյան շրջանների միջև գտնվող անցումային գոտի) և բարեխառն հյուսիս-անտլանտյան ծովային էկոշրջանում։
Բուսաշխարհագրորեն Էստոնիան գտնվում է շուրբորեալ ֆլորիստիկական գոտու կենտրոնաեվրոպական և արևելաեվրոպական շրջաններում (Բորեալ ենթաթագավորություն, Հալոարկտիկական թագավորություն)։ Վայրի բնության միջազգային հիմնադրամի (WWF) տվյալներով, Էստոնիայի տարածքը պատկանում է Սարմատական խառնանտառների էկոշրջանին։
Էստոնիայի քիչ բնակչությունը և լայն անտառապատ տարածքները, թույլ են տվել, որ շատ կենդանիներ, այդ թվում՝ եվրոպական վարգեր, վարազներ, գորշ արջեր, այլ կենդանիների մեջ պահպանեն իրենց գոյությունը։ Էստոնիայում գայլերի թիվը մոտ 200 է, որը օպտիմալ թվից (100-200) մի փոքր ավելի մեծ է։

Էստոնիայի թռչնատեսակները բնութագրվում են հազվադեպ թռչունների տեսակներով, որոնցից են օրինակ՝ Ստելլերի այգերուկի աղվամազը (Polysticta stelleri), մեծ ճահճային կտցանը (Anser erythropus), ջրաճահճային թռչուններից՝ մեծ մորակտցարը (Gallinago media), չորային թռչուններից՝ մարգահավը (Crex crex) և ճեղագռավը (Coracias garrulus), մեծ գիշատիչ թռչուններից՝ Aquila clanga-ն։ Էստոնիան ունի հինգ ազգային պարկ, որոնցից Լահեմայի ազգային պարկը ամենամեծն է։


== Ողնաշարավորներ ==
Էստոնիայի քիչ բնակչությունը և լայն անտառապատ տարածքները, թույլ են տվել, որ շատ կենդանիներ, այդ թվում՝ եվրոպական վարգեր, վարազներ, գորշ արջեր, այլ կենդանիների մեջ պահպանեն իրենց գոյությունը։ Էստոնիայում գայլերի քանակը մոտ 200 է, որը օպտիմալ թվից (100-200) մի փոքր ավելի մեծ է։ Արջերի ամենամեծ թվաքանակը գտնվում է Էստոնիայի հյուսիս-արևելքում Լեենե Վիրու և Իդա շրջաններում։
Արջերի, վարգերի և գայլերի թիվը զգալի տուժել է Սովետական միության տարիներին։ Հետագայում, այս կենդանիները պահպանության տակ առնելուց հետո՝ վաղ 90-ականներին մեծ գիշատիչների թիվը աճում է, սակայն նորից ընկնում՝ զարգացող որսորդության պատճառով։ 2008 թ.-ի դրությամբ Էստոնիայում հաշվում են մոտ 620 գորշ արջ, 760 վարգ, 135 գայլ [1] Archived 2011-06-23 at the Wayback Machine.։ 2010 թվականի սկզբում մեծ սմբակավոր կենդանիների քանակը՝ 48.040 եվրոպական այծյամ, 11.741 եվրոպական որմզդեղ, 2.831 ազնվացեղ եղջերու և 22.642 վայրի վարազ [2]։
Թռչնատեսակներից է քարարծիվը և սպիտակ արագիլը։ Հազվադեպ հանդիպող տեսակներից են՝ Ստելլերի այգերուկի աղվամազը (Polysticta stelleri), մեծ ճահճային կտցանը (Anser erythropus), ջրաճահճային թռչուններից՝ մեծ մորակտցարը (Gallinago media), չորային թռչուններից՝ մարգահավը (Crex crex) և ճեղագռավը (Coracias garrulus), մեծ գիշատիչ թռչուններից՝ Aquila clanga-ն։ Էստոնիան ունի հինգ ազգային պարկ, որոնցից Լահեմայի ազգային պարկը ամենամեծն է։


== Անողնաշարավորներ ==
Ստորև ներկայացված աղյուսակը ներկայացնում է Էստոնիայի տարբեր անողնաշարավորի խմբերին պատկանող տեսակների քանակը։


== Արտաքին հղումներ ==
Էստոնիայի վայրի բնության լուսանկարներ


== Ծանոթագրություններ ==
Весёлая песня (երգ)

«Весёлая песня» (ռուսերենից՝ Ուրախ երգ), ռուս երգիչ Եգոր Կրիդի և ռուս ռեփ կատարող Մորգենշտերնի երգը՝ Եգոր Կրիդի երրորդ ստուդիական «58» ալբոմից։ Երգը նվիրված է կյանքի, մահվան, սիրո և երեխաների մասին դատողություններին։


== Տեսահոլովակ ==
Տեսահոլովակը հրապարակվել է Եգոր Կրիդի կողմից իր Ինստագրամյան էջում, որտեղ նա հայտարարեց ՏիկՏոկ սոցիալական ցանցից հեռանալու մասին 2020 թվականի ապրիլին։
Երգի տեսահոլովակի հեռարձակումը տեղի է ունեցել 2020 թվականի նոյեմբերի 22-ին Եգոր Կրիդի պաշտոնական Յություբյան ալիքում։ Տեսահոլովակի մեջ կատարողները հանդես են գալիս կործանվող Մոսկվայի ֆոնին։ Տեսահոլովակի ռեժիսորը Ալեքսանդր Ռոմանովն էր։ Մեկ օրվա ընթացքում երաժշտական տեսահոլովակը հավաքել է ավելի քան չորս միլիոն դիտում և գլխավորել է ռուսական Յություբյան հատվածի թրենդները։


== Շքերթներ ==


== Ծանոթագրություններ ==
Թոմաս Աբտ

Թոմաս Աբտ (գերմ.՝ Thomas Abbt, նոյեմբերի 25, 1738(1738-11-25), Ուլմ, Սրբազան Հռոմեական կայսրություն - նոյեմբերի 3, 1766(1766-11-03), Bückeburg, Ստորին Սաքսոնիա, Գերմանիա)՝ գերմանացի փիլիսոփա, գրող։ Թոմաս Աբտը ծնվել է կեղծամների վարպետի ընտանիքում։ Ուլմի գիմնազիայում սովորելուց հետո նա 1756 թվականին ընդունվում է Գալլեյի համալսարան, որտեղ ուսումնասիրում է փիլիսոփայություն և մաթեմատիկա։ 1760 թվականից Աբտը դասավանդում է փիլիսոփայություն Օդերի Ֆրանկֆուրտում, հետո մաթեմատիկա՝ Ռինտելնում, վերջապես, 1761 թվականից մինչև 1762 թվականը այս երկու առարկաներն էլ՝ Բեռլինում։
Բեռլինում դասավանդելու տարիներին Աբտը ծանոթանում է Քրիստոֆ Ֆրիդրիխ Նիկոլայի հետ և մտնում նրա «Բեռլինյան շրջան»-ը, ինչպես նաև մտերմանում է Մոզես Մենդելսոնի հետ, «Վ» կեղծանվամբ համագործակցում է «Նամակներ ժամանակակից գերմանական գրականության մասին» ամսագրի հետ։ Ֆրանսիայում համարյա մեկ տարի մնալուց հետո Աբտը Ժնևի Ֆերնեյում այցելում է Վոլտերին։
Նրան մեծ ճանաչում է բերում 1765 թվականին Բեռլինում հրատարակված «Արժանիքների մասին» («Vom Verdienst») աշխատությունը։ Նույն թվականին Աբտը ընդունում է կոմս Վիլհելմ Շաումբուրգ Լիպսկիի պալատական խորհրդական դառնալու առաջարկությունը և շատ քիչ անց մահանում թութքից։
Մահվանից հետո նրա աշխատությունները հրատարակել է Ք. Ֆ. Նիկոլայը՝ «Vermischten Werke» (6-րդ հատոր 1768-1781 թվականներ, 2-րդ հրատարակչություն 1790 թվական)։


== Մատենագրություն ==
Նիկոլայ, «Ehrengedächtnis Thomas A-s.» Բեռլին, 1767 թ.)
Հերդեր, «Ueber Thomas A-s Schriften» (Ռիգա, 1768 թ.)
Annie Bender՝ Thomas Abbt. Bonn, Cohen, 1922
Eva J. Engel՝ Moses Mendelssohns Briefwechsel mit Lessing, Abbt und Iselin. Leipzig, Rosa-Luxemburg-Verein 1994 ISBN 3-929994-30-5
Edmund Pentzhorn՝ Thomas Abbt. Giessen, Univ. Diss., 1884


== Աղբյուրներ ==
Аббт // Энциклопедический словарь Брокгауза и Ефрона ։ в 86 т. (82 т. и 4 доп.). — СПб., 1890—1907. (ռուս.)


== Ծանոթագրություններ ==
Էգլեմոն

Էգլեմոն (ֆր.՝ Aiglemont), համայնք Ֆրանսիայի Շամպայն-Արդեն մարզի Արդեններ գավառում։
Բնակչությունը 2014 թվականի դրությամբ կազմում է 1691 մարդ, բնակչության խտությունը` 191.07 մարդ/կմ²։ Բնակավայրը զբաղեցնում է 8.85 կմ² տարածք։


== Աշխարհագրություն ==
Գտնվում է Փարիզ քաղաքից 210 կմ հյուսիս-արևելք, Շալոն ան Շամպայն քաղաքից 100 կմ հյուսիս, Շառլվիլ Մեզիեր քաղաքից 4 կմ արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 1004 աշխատունակ (15-64 տարեկան) բնակիչ, որոնցից ակտիվ էին 749-ը, իսկ ոչ ակտիվները` 255։ Ակտիվության ցուցանիշը կազմում է 74,6 %։ 749 աշխատունակ մարդկանցից աշխատել է 676 անձ (358 տղամարդ և 318 կին)։ Գործազուրկ են եղել 73 անձ (31 տղամարդ և 42 կին)։ 255 անաշխատունակներից 77-ը եղել են աշակերտներ կամ ուսանողներ, 131-ը` թոշակառուներ, իսկ 47-ը չեն աշխատել տարբեր պատճառներով։


== Տես նաև ==
Արդեններ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Միսս Տիեզերք 1952

Միսս Տիեզերք, առաջին «Միսս Տիեզերք» գեղեցկության մրցույթը, որը անցկացվել է 1952 թվականի հունիսի 28-ին, ԱՄՆ-ի Կալիֆորնիա նահանգի Լոնգ Բիչ քաղաքում։ Մրցույթում թագի համար պայքարել են 30 գեղեցկուհիներ։ Հաղթող է ճանաչվել Ֆինլանդիայի ներկայացուցիչ՝ 18 ամյա Պայպեռ Լորին:


== Արդյունքներ ==


== Մասնակիցներ ==


== Արտաքին հղումներ ==
Miss Universe official website
Judges Archived 2008-04-11 at the Wayback Machine.
Видео:
YouTube Miss Universe 1952 — 1st Pageant
YouTube Documentary
YouTube Images of Miss Universe 1952
Ֆինանսական հրեշը (ֆիլմ, 2016)

«Ֆինանսական հրեշը» (անգլ.՝ Money Monster), ամերիկացի ռեժիսոր  Ջոդի Ֆոսթերի թրիլերն է, որը նկարահանվել է 2014 թվականին սև ցուցակ ընկած սցենարի հիման վրա: Սցենարի հեղինակներ՝ Ալան Դի Ֆիորեն, Ջիմ Կուուֆը, Ջեյմի Լինդենը: Ֆիլմում նկարահանվել են Ջորջ Քլունին, Ջուլիա Ռոբերտսը, Ջեք Օ'Քոննելը, Դոմինիկ Ուեսթը, Ջոնկառլո Էսպոզիտոն, Կատրինա Բալֆը: Ֆիլմը թողարկվել է Sony Pictures Entertainment-ի կողմից TriStar Pictures-ի միջոցով, արժանացել է քննադատների տարբեր գնահատականների, համաշխարհային վարձույթում հավաքել է ավելի քան 93 միլիոն դոլար:
Ֆիլմը ցուցադրվել է Կաննի կինոփառատոնի ժամանակ՝ մրցույթից դուրս:


== Սյուժե ==
Գործողությունների կենտրոոնում «Ֆինանսական հրեշ» հաղորդման հաղորդավար Լի Գեյթսն է (Ջորջ Քլունի), ով հանդիսատեսին խորհուրդներ էր տալիս առևտրի և Ուոլ Սթրիթի վերաբերյալ: Ուղիղ եթերի ժամանակ Գեյթսը և ամբողջ նկարահանող խումբը գերեվարվում են Քայլ Բադուելի կողմից, ով հետևելով Գեյթսի հրահանգներին կորցրել էր իր ունեցած ամբողջ գումարը ներդնելով «IBIS Clear Capital» ընկերությունում:


== Դերերում ==


== Տես նաև ==
Իջեցման խաղ (ֆիլմ)
Պինդ ընկույզ


== Ծանոթագրություններ ==


== Արտաքին հղումներ ==
«Ֆինանսական հրեշ» ֆիլմի պաշտոնական կայքը(չաշխատող հղում)
««Ֆինանսական հրեշ»»(անգլ.) ֆիլմը Box Office Mojo  կայքում
«Ֆինանսական հրեշ»(անգլ.) ֆիլմը Rotten Tomatoes կայքում
Պաշտոնական բլոգ Twitter
Հայաստանի Հանրապետության պետական կառավարման ակադեմիա


== Ընդհանուր ակնարկ ==
ՀՀ ՊԿԱ-ն հիմնվել է 1994 թվականի մայիսի 24-ին ՀՀ կառավարության թիվ 240 որո­շմամբ։
Դպրոցի առկա ուսուցման առաջին ընդու­նե­լու­թյունը կայացել է 1995 թվականին։ ՀՀ կա­ռա­վարության 1997 թ. ապրիլի 30-ի թիվ 107 որոշ­մամբ։ Պետական ծառայողների պատրաստման և որակավորման բարձրացման գործընթացները ժամա­նակակից պահանջներին համապատաս­խանեցնելու նպատակով ՀՀ կառավարության 2002 թ. ապրիլի 8-ի թիվ 338 որոշմամբ Հայաս­տանի Հանրապետության կառավարման դպրո­ցը վերակազմակերպվեց Հա­յաստանի Հանրա­պե­տության պետական կառավար­ման ակադե­միա պետական ոչ առևտրային կազմակեր­պության, իսկ մեկ տարի հետո ՀՀ կառավա­րության 2003 թ. ապրիլի 10-ի թիվ 370 որոշմամբ Ակադեմիայում հիմք դրվեց մագիստրոսական ծրագրերով ուսուցմանը։
Համաձայն ՀՀ կառավարության 2017 թվականի դեկտեմբերի 28-ի N 1703-Ն որոշման` Ակադեմիայի ընդհանուր կառավարումն իրականացնում է «Հայաստանի Հանրապետության կառավարության աշխատակազմ» պետական կառավարչական հիմնարկը (լիազոր մարմին)` Հայաստանի Հանրապետության օրենսդրությանը և Ակադեմիայի կանոնադրությանը համապատասխան, ինքնակառավարման հիման վրա` միանձնյա ղեկավարման և կոլեգիալության սկզբունքների զուգակցմամբ, խորհրդի, գիտական խորհրդի և ռեկտորատի գործառույթների իրականացմամբ։


== Ռեկտորներ ==
Խաչատուր Բեզիրջյան (1994-2002)
Արմեն Հարությունյան (2002-2006)
Հովհաննես Հարությունյան (2006-2011)
Արսեն Լոքյան (2011-ից)


== Ամբիոններ ==
Կառավարման (վարիչ՝ Վիլեն Խաչատրյան)
Իրավագիտության (վարիչ՝ Արմեն Եզեկյան)
Քաղաքագիտության (վարիչ՝ Մարիամ Մարգարյան)
Կառավարման հոգեբանության (վարիչ՝ Ռուբեն Աղուզումցյան)
Լեզուների և ինֆորմացիոն տեխնոլոգիաների ամբիոն (վարիչ՝ Արմենակ Այվազյան)


== Ծանոթագրություններ ==


== Արտաքին հղումներ ==
Պաշտոնական կայքը
Կազոլա ին Լունիջիանա

Կազոլա ին Լունիջիանա (իտալերեն՝ Casola in Lunigiana), կոմունա Իտալիայի Տոսկանա մարզի Մասսա Կարարա գավառում։
Բնակչությունը կազմում է 1085 մարդ (2008 թվականի տվյալներով)։ Բնակչության խտությունը՝ 26 մարդ/կմ²։ Տարածքը՝ 42 կմ²։ Փոստային ինդեքս՝ 54014։ Հեռախոսային կոդ՝ 00187։


== Ժողովրադգրություն ==
Բնակչության աճը


== Կոմունային վարչակազմ ==
Հեռախոսահամար՝ 0585 90013
Էլեկտրոնային հասցե՝ comune.casola@zia.ms.it


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Ջուզեպպե Սարակկո

Ջուզեպպե Սարակկո (իտալերեն՝ Giuseppe Saracco, հոկտեմբերի 9, 1821(1821-10-09), Բիսթանո, Ալեսանդրիա, Պիեմոնտ, Իտալիա - հունվարի 19, 1907(1907-01-19), Բիսթանո, Ալեսանդրիա, Պիեմոնտ, Իտալիա),  իտալացի քաղաքական և պետական գործիչ, եղել է Իտալիայի վարչապետը 1900 թվականի հունիսի 24-ից մինչև 1901 թվականի փետրվարի 15-ը։ 


== Կենսագրություն ==
Ջուզեպպե Սարակկոն ծնվել է 1821 թվականի հոկտեմբերի 8-ին Բիստանոյում, իրավաբանական կրթություն ստանալուց հետո աշխատել է որպես փաստաբան։
1851 թվականին դարձել է պատգամավոր՝ նախ Սարդինիայի, ապա՝ Իտալիայի խորհրդարանի։  
Եղել է Կավուրի կողմնակիցներից։ 1861 թվականին Կավուրի մահից հետո Սարակկոն անդամակցել է Ռատացցիի կուսակցությանը։  
1865 թվականից դարձել է սենատոր, որոշ ժամանակ՝ սենատի փոխնախագահ։ 
1887 թվականին ստացել է հանրային աշխատանքների նախարարի պաշտոնը Դեպրետիսի կառավարությունում և եղել է այդ պաշտոնում մինչև 1889 թվականը։  Անտոնիո Ստարաբբան նույնպես նրան առաջարկել է նախարարական պորտֆել, սակայն Սարակկոն հրաժարվել է։
1898 թվականի նոյեմբերից եղել է Սենատի նախագահը։
1900 թվականի հունիսին, Պելլուի պաշտոնաթողությունից հետո, ձևավորել է «գործարար» նախարարություն, որտեղ ստանձնել է Իտալիայի ներքին գործերի նախարարի պաշտոնը։
Սարակկոյի օրոք սպանվել է թագավոր Ումբերտո I-ն և գահ է բարձրացել Վիկտոր Էմանուիլ III-ը։  
Սարակկոն վերընտրվել է սենատի նախագահ և այդ պաշտոնում մնացել մինչև 1904 թվականը։ 
Ջուզեպպե Սարակոն մահացել է 1907 թվականի հունվարի 19-ին Բիստագնոյում։ 
Սարակկոն 1898 թվականին Ումբերտո թագավորի կողմից ստացել է Աննունցիատայի ասպետության բարձրագույն կոչումը։


== Ծանոթագրություններ ==
Օչերետովո

Օչերետովո (ուկրաիներեն՝ Очеретове), գյուղ Ուկրաինայի Խարկովի մարզի Վալկիի շրջանում։ Հիմնադրվել է 1650 թվականին։
2001 թվականի տվյալներով Օչերետովո գյուղում բնակվում էր 232 մարդ։ Բնակավայրը զբաղեցնում է 15,05 կմ² տարածք։ Բնակչության խտությունը կազմում էր 15,42 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սնիկերսով աղցան

Սնիկերսով աղցան, ուտեստ, որը պատրաստվում է անգլ.՝ Granny Smith  տեսակի մանրացված խնձորից, Snickers շոկոլադից և հարած սերուցքից։ Այս շատ հայտնի աղցանով իրենց հյուրերին հյուրասիրում են ԱՄՆ-ի Միջին արևմուտքում ապրողները։ Աղցանի բաղադրատոմսը երբեմն գրված է լինում նաև եկեղեցական խոհարարական գրքերում։
Սնիկերսով աղցանի պատրաստումը շատ հեշտ է, բավական է բոլոր բաղադրիչները մանրացնել և խառնել։ Աղցանի այլընտրանքային տարբերակը կարող է պարունակել խաղող, կտրտած բանան կամ անանաս, վանիլային պուդինգ, թան, լիմոնի հյութ, թթվասեր, փափուկ պանիր և մայոնեզ։ Ավելի քաղցր տարբերակները իրենց մեջ ներառում են շոկոլադե տաշեղներ,  մրգահյութ, ընկույզ։


== Գրականություն ==
Cafe Wisconsin Cookbook, Univ of Wisconsin Press, 2007, стр. 72, 73 (անգլ.)


== Ծանոթագրություններ ==
Սինդհի

Սինդհի, սինդհեր (սինդհի՝ سنڌي), ժողովուրդ։ Պակիստանի Սինդ պատմական մարզի բնակչության հիմնական մասը։ Բնակվում են նաև Հնդկաստանում։ Ընդհանուր թիվը՝ մոտ 60 միլիոն (2011), որից 53 մլն՝ Պակիստանում։ Խոսում են սինդհի լեզվով։ Մեծ մասամբ սուննի մուսուլմաններ են, Հնդկաստանում՝ առավելապես հինդուիստներ։ Սինդհերն Ինդոս գետի հովտի հնագույն ժողովուրդներից են, որոնք դարերի ընթացքում ենթարկվել են բազմաթիվ նվաճողների (հույներ, մակեդոնացիներ, սակեր, սպիտակ հոներ կամ հեփթաղներ, արաբներ, իրանական, թուրքական, աֆղանական, և այլ ժողովուրդներ) մշակութային ազդեցությանը։ Սինդհերը զբաղվում են հիմնականամ հողագործությամբ, անասնապահությամբ և ձկնորսությամբ, մասասբ աշխատում են արդյունաբերության մեջ։ Սինդհերը մասնակցել են անգլիացի գաղութարարների դեմ պայքարին։


== Ծանոթագրություններ ==
Սուրբ Գրիգոր Լուսավորիչ եկեղեցի (Լիվոռնո)

Սուրբ Գրիգոր Լուսավորիչ (իտալերեն՝ Chiesa armena di San Gregorio Illuminatore), նախկին հայ կաթողիկե եկեղեցի Իտալիայի Տոսկանայի շրջանի Լիվոռնո քաղաքում։ Ավիրվել է երկրորդ համաշխարհային պատերազմի ժամանակ, պահպանվել է բարոկկո ոճի նրբագեղ ֆասադը, որն այժմ Կիլիկիայի հայոց պատրիարքարանի սեփականությունն է և կանգնած է երկու երեք հարկանի շենքերի միջև, որոնք 2008 թվականից ծառայում են որպես միջմշակութային կենտրոն։ Եկեղեցու հասադը Via della Madonna փողոցում է, Greci Uniti տաճարից և Մադոննայի եկեղեցուց ոչ հեռու։ Մարմարե ճակատին առկա են Անդրեա Վակկայի «Գթության և հավատքի արձանները» և Սուրբ Գրիգոր Լուսավորչի օվալաձև պատկերը։


== Նախկին եկեղեցու պատմություն ==
Հայերը 1593 թվականի հունիսին Ֆերդինանդո I Մեդիչիից արտոնություններ ստացան Լիվոռնոյում։ 1683 թվականին նրանց թվաքանակն ու հարստությունը նպաստեցին եկեղեցի ունենալու գործին։ 1697 թվականին դուքսը համաձայնություն տվեց ֆինանսավորման ծրագրին։ Ֆինանսավորումը կատարել են 120 հայ վաճառականներ։ Հռոմի թույլտվությունն ստանալու և շինարարությունն ավարտին հասցնելու գործում մեծ ներդում է ունեցել Աղվանից Թեոդորոս Օղլանքեշիշյան իշխանական տոհմից Աստվածատուր Օղլանքեշիշյանին (դե Մաթուս), որը Լիվոռնո էր ժամանել որպես նորջուղայեցի Խոջա Մինասենց առևտրային տան գործակալ։ Հանգանակության ընդհանուր 3245 պեցցա գումարին նա հատկացրել է ևս 53032 պեցցա։ Սակայն եկեղեցու բարերարը չի տեսել շինարարության ավարտը. 1709 թվականի սեպտեմբերի 13-ին, ֆինանսական զեղծումները քողարկելու նպատակով, նրան սպանել է Բեժան անունով վրացի ծառայողը, որին դե Մաթուսը փրկագնել էր ստրկությունից։
Հռոմի պապը բարձր գնահատելով Աստվածատուր Օղլանքեշիշյանի ավանդը՝ նրան շնորհել է Հռոմի քաղաքացու, Լաթերանյան կոմսի և Ոսկե խաչի ասպետի կոչումների։ Հռոմի կաթոլիկ «Congregatio pro Gentium Evangelizatione»-ն համաձայնել է, որ եկեղեցին պատկանի հայ քահանաներին, սակայն թույլ է տվել տեղի եպիսկոպոսին որոշել, թե արդյոք այլ քահանաներ պետք են, թե ոչ։ Այս խնդրին բախվել են հիմնականում ուղղափառ Արևելքի ժողովուրդները ներկայացնող եկեղեցիները։
Շինարարությունը սկսվել է 1701 թվականին՝ ենթադրաբար Կոսիմո III-ի որդու՝ արքայազն Ֆերդինանդի նախագծով և իրականացվել Ջովանի Դել Ֆանտասիայի կողմից։ Եկեղեցին օծվել է 1714 թվականին։ 1799 թվականի մայիսին ֆրանսիացիներն այս եկեղեցուց առգրավել են 47 ֆունտ արծաթյա իրեր, և դրա արժեքը հատուցվել է միայն Փարիզում բողոքի ցույցերից հետո։ 1843 թվականից մինչև 1845 թվականը եկեղեցին վերադարձվել է համայնքին։ Եկեղեցին ավերվել է Երկրորդ համաշխարհային պատերազմի ժամանակ ռմբակոծության հետևանքով։


== Նախկին եկեղեցի ==
Նախկին եկեղեցին փոքր էր, սակայն ուներ զարդարված բարձր, բարակ գմբեթ։ Մեծ կտավների վրա պատկերված էին հայ եկեղեցու չորս ուսուցիչները, այդ թվում՝ հայոց գրերի ստեղծող Մեսրոպ Մաշտոցը, աջ կողմում Սուրբ Գրիգորը մկրտում է հայոց թագավոր Տրդատին և նրա հետևորդներին, իսկ ձախ կողմում՝ հեթանոս Աստիագես թագավորին և նահատակ Սուրբ Էքսպեդիտին քրիստոնեություն քարոզող Բարդուղիմեոս առաքյալը։


== Ծանոթագրություններ ==
Զաքաթալայի շրջան

Զաքաթալայի շրջան (ադրբ.՝ Zaqatala rayonu), վարչական շրջան Ադրբեջանական Հանրապետության հյուսիսային մասում։ Վարչկենտրոնը Զաքաթալա քաղաքն է։


== Բնակչություն ==
Զաքաթալայի շրջանի հիմնական ազգություններն են. ադրբեջանցիները (59,5 %), ավարները (24,09 %), ցախուրները (12,23 %), վրացիները (2,87 %), ինչպես նաև ռուսները, ուկրաինացիները, դարգիները։


== Ծանոթագրություններ ==


== Արտաքին հղումներ ==
Ադրբեջանի շրջանների քարտեզ Archived 2018-12-25 at the Wayback Machine.
(4030) Արքենհոլդ

(4030) Արքենհոլդ (անգլ.՝ Archenhold), աստերոիդ աստերոիդների հիմնական գոտում։ Հայտնաբերվել է 1984 թվականի մարտի 2-ին Անրի Դեբեոնի կողմից Լա Սիլյայում։
Միջին հեռավորությունը Արեգակից կազմում է 2,459805 ա. մ., առավելագույնը մոտենում է 2,2309 ա. մ. հեռավորության վրա և հեռանում 2,6887 ա. մ.։ Արեգակի շուրջ մեկ ամբողջական պտույտ է կատարում 1409,13 երկրային օրվա ընթացքում, իր ուղեծրով շարժվելով միջինում 0,255478 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,52° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4030) Արքենհոլդ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Մարմնի առաջնային խոռոչ

Մարմնի առաջնային խոռոչ, որոշ բազմաբջիջ կենդանիների մարմնի պատի և աղիքների միջև եղած տարածություն, որտեղ տեղավորվում են ներքին օրգանները։ Լավ զարգացած է միայն առաջնախոռոչավոր որդերի մոտ և բնորոշվում է սեփական բջջապատի բացակայությամբ։ Փափկամարմինների մարմնի առաջնային խոռոչը ծոցերի և խորշիկների համակարգ է, իսկ բարձրակարգ կենդանիների մոտ այն փոխարինվել է մարմնի երկրորդային խոռոչով (ցելոմ)։
Հոդվածոտանիների մարմնի առաջնային խոռոչը սաղմնային զարգացման ընթացքում միաձուլվում է ցելոմի հետ և առաջացնում մարմնի խառը խոռոչ (միքսոցել)։
Սոսոնկա (գյուղ, Ախտիրկայի շրջան)

Անվան այլ կիրառումների համար տե՛ս՝ ՍոսոնկաՍոսոնկա (ուկրաիներեն՝ Сосонка), գյուղ Ուկրաինայի Սումիի մարզի Ախտիրկայի շրջանում։
2001 թվականի տվյալներով Սոսոնկա գյուղում բնակվում էր 276 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Արիֆ Ալվի

Արիֆ Ալվի (ուրդու՝ عارف علوی‎, անգլ.՝ Arif Alvi, հուլիսի 29, 1949(1949-07-29), Կարաչի, Սինդ, Պակիստան), պակիստանցի պետական գործիչ, քաղաքական գործիչ, 2018 թվականից Պակիստանի նախագահ։


== Կնեսագրություն ==
Ծնվել է 1949 թվականի հուլիսի 29-ին Կարաչիում, Պակիստանի Դոմինիոնում։ Կա տեղեկատվություն, որ նրա ծննդյան տարեթիվը 1949 թվականի օգոստոսի 29-ն է, ինչպես նաև հանդիպում են աղբյուրներ, որոնք նրա ծննդյան թիվը նշում են 1947 թվականը։
Նրա հայրը՝ Հաբիբ-ուր-Ռեհման Էլահի Ալվին, ատամնաբույժ էր Բրիտանական Հնդկաստանում։ Հետագայում նա տեղափոխվել է Կարաչի երկրի բաժանումից հետո և սեփական ատամնաբուժարանն է բացել Սադարում։ Հաբիբ-ուր-Ռեհման Էլահի Ալվին «Ջամաաթ-ի-իսլամի» կուսակցության անդամ էր։ Համաձայն «Արդարության համա շարժում» կայքի՝ Արիֆ Ալվիի հայրը Հնդկաստանի վարչապետ Ջավահառլալ Ներուի ատամնաբույժն էր։
Կարաչիում միջնակարգ դպրոցն ավարտելուց հետո Արիֆ Ալվին տեղափոխվում է Լահոր 1967 թվականին բարձրագույն կրփուփյուն ստանալու համար։ Ատամնաբույժի բակալավրի աստիճան է ստացել De’Montmorency ատամնաբուժական քոլեջն ավարտելուց հետո։ 1975 թվականին ավարտել է Միչիգանի համալսարանը՝ դառնալով ատամների պրոթեզավորման ոլորտի մագիստրոս։ 1984 թվականին University of the Pacific-ում օրթոդոնտիայի ոլորտում գիտությունների մագիստրոսի կոչում է ստացել։ Վերադառնալով Պաիստան՝ սկսել է աշխատել որպես ատամնաբույժ, իսկ հետո բացել է սեփական ստոմատոլոգիական կլինիկան՝ Alvi Dental Hospital։ Ամուսնացած է Սամինա Ալվիի հետ, ունեն չորս երեխա։


== Ծանոթագրություններ ==